SCB Financial Markets คาดกรอบเงินบาทวันนี้ 37.60-37.90 บ./ดอลลาร์
SCB Financial Markets คาดเงินบาทวันนี้ (10 ต.ค.) เคลื่อนไหวในกรอบ 37.60-37.90 บ./ดอลลาร์ โดยค่าเงินบาทอ่อนค่าตามตัวเลขเศรษฐกิจสหรัฐฯ ที่ออกมาดี
SCB Financial Markets คาดเงินบาทวันนี้ (10 ต.ค.) เคลื่อนไหวในกรอบ 37.60-37.90 บ./ดอลลาร์ โดยค่าเงินบาทอ่อนค่าตามตัวเลขเศรษฐกิจสหรัฐฯ ที่ออกมาดี
10 ต.ค. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (10 ต.ค.65) เคลื่อนไหวในกรอบ 37.60-37.90 บาท/ดอลลาร์ โดยค่าเงินบาทอ่อนค่าตามตัวเลขเศรษฐกิจสหรัฐฯ ที่ออกมาดี
สำหรับค่าเงินดอลลาร์สหรัฐแข็งค่าขึ้นเมื่อเทียบกับสกุลเงินหลักในวันศุกร์ (7 ตุลาคม) จากการคาดการณ์ที่ว่าธนาคารกลางสหรัฐ (เฟด) จะปรับขึ้นอัตราดอกเบี้ย 0.75% ในการประชุมเดือนพฤศจิกายน หลังจากกระทรวงแรงงานสหรัฐรายงานการจ้างงานนอกภาคเกษตรเพิ่มขึ้น 263,000 ตำแหน่งในเดือนกันยายน และอยู่สูงกว่าตัวเลขคาดการณ์ของนักเศรษฐศาสตร์ในโพลของรอยเตอร์ที่ 250,000 ตำแหน่ง
ด้านนักลงทุนรอดูตัวเลขอัตราเงินเฟ้อของสหรัฐที่จะรายงานออกมาในสัปดาห์หน้า